Sien Namibië teen 'n spesiale prys - AgriOrbit
Home Agri News Sien Namibië teen 'n spesiale prys
Sien Namibië teen 'n spesiale prys
As jy nog altyd die wonders van die sonderlinge Namibië wou verken, is hierdie 'n geleentheid wat jy nie deur jou vingers kan laat glip nie. Kom toer saam met Namakwa Toere deur Namibië teen 'n baie spesiale prys. Hierdie twee spesiale toere bied die ervaring van 'n leeftyd sonder om die bank te breek.
Van die plekke wat op die toer van 12 dae besoek word, is die Visrivier-canyon, Luderitz, Kolmanskop, Sossusvlei en die Namib-Naukluft Nasionale Park, Duin 7, Walvisbaai, Etosha Nasionale Park, Mariental en Keetmanshoop. Toergangers word blootgestel aan die skouspelagtige prag van duine-formasies en landskappe asook die unieke plantegroei en diere van die Namib-woestyn. Langs die pad kan hulle ook die wilde perde van die Namib te siene kry. Maak gereed vir 'n onvergeetlike toer deur 'n onvergeetlike land. Toer saam met Namakwa Toere om dit alles te beleef.
Die spesiale toer sluit in 12 aande se luukse verblyf, geregistreerde toergidse, busvervoer en sekere etes (sal aangedui word). Daar is ook baie opwindende aktiwiteite waaraan toergangers (teen hul eie onkoste) kan deelneem, soos 'n kameelrit, bootritte, visvang, motorfietsry, en nog vele meer!
Hierdie spesiale aanbod is beskikbaar vir slegs R26 000 per persoon. Let wel, hierdie prys is slegs geldig vir persone wat 'n kamer deel. Ingesluit in die prys is 'n retoervliegkaartjie na Windhoek van Johannesburg, Kaapstad of Durban. Die koste vir jou eerste aand se verblyf en ete by Arebbusch Lodge in Windhoek is ook ingesluit.
Moenie hierdie geleentheid misloop om die natuurskoon van Namibië saam met mede-natuurliefhebbers te geniet nie.
Die datums en beskikbaarheid van toere is as volg:
Toerverblyf van 15 Mei tot 27 Mei: 4 kamers beskikbaar (2 persone per kamer).
Toerverblyf van 31 Mei tot 12 Junie: 3 kamers beskikbaar (2 persone per kamer).
Kontak Jenny Spies by +27 (0) 82 654 8877 om te bespreek.
Gaan kyk ook gerus na hul webtuiste vir meer inligting by www.namakwatoere.com en besoek hulle ook op Facebook (@namakwatoere), Instagram (@namakwatoere) en Twitter (@namkwatoeresa).